b'\n_START_ARTICLE_\nTania Russof\n_START_SECTION_\nBiografija\n_START_PARAGRAPH_\nTania gim\xc4\x97 Taryb\xc5\xb3 S\xc4\x85jungoje, dabartin\xc4\x97s Latvijos Respublikos sostin\xc4\x97je Rygoje._NEWLINE_\xc4\xae pornografij\xc4\x85 j\xc4\x85 atved\xc4\x97 lemtinga pa\xc5\xbeintis su fotografu ir re\xc5\xbeisieriumi Pierre Woodman, kuris devintojo de\xc5\xa1imtme\xc4\x8dio prad\xc5\xbeioje da\xc5\xbenai keliavo po buvusias sovietines valstybes, ie\xc5\xa1kodamas nauj\xc5\xb3 modeli\xc5\xb3. Jiedu susipa\xc5\xbeino viename i\xc5\xa1 Rygos prekybos centr\xc5\xb3, kuriame Tanios motina tur\xc4\x97jo drabu\xc5\xbei\xc5\xb3 parduotuv\xc4\x99. Woodmnui prireik\xc4\x97 nema\xc5\xbeai laiko, kol \xc4\xaftikino jam patikusi\xc4\x85 mergin\xc4\x85 ry\xc5\xbetis bandomajai foto sesijai. 1994\xc2\xa0m. bir\xc5\xbeel\xc4\xaf jie i\xc5\xa1vyko fotografuoti \xc4\xaf Reunjon\xc4\x85, kur jam pavyko \xc4\xaftikinti Tani\xc4\x85 i\xc5\xa1m\xc4\x97ginti save kaip pornografinio filmo aktore._NEWLINE_Tais pa\xc4\x8diais metais Tania debiutavo filme \xe2\x80\x9ePrivate Video Magazine 17\xe2\x80\x9c ir, Woodmano padedama, pasira\xc5\xa1\xc4\x97 i\xc5\xa1skirtin\xc4\x99 3 met\xc5\xb3 sutart\xc4\xaf su kompanija \xe2\x80\x9ePrivate\xe2\x80\x9c._NEWLINE_Netrukus jiedu tapo pora gyvenime ir 1996\xc2\xa0m. susituok\xc4\x97. Vyro padedama Tania vaidino keliuose didelio biud\xc5\xbeeto kostiuminiuose filmuose ir netrukus tapo \xc5\xbeinoma visoje Europoje._NEWLINE_1996\xc2\xa0m. rugs\xc4\x97j\xc4\xaf ji tapo \xc5\xbeurnalo \xe2\x80\x9ePenthouse\xe2\x80\x9c m\xc4\x97nesio mergina, o 1999\xc2\xa0m. u\xc5\xbe\xc4\x97m\xc4\x97 2 viet\xc4\x85 met\xc5\xb3 merginos rinkimuose._NEWLINE_Lyginant su kitomis aktor\xc4\x97mis, Tania filmavosi labai retai, o 2002\xc2\xa0m. galutinai baig\xc4\x97 savo karjer\xc4\x85, per kuri\xc4\x85 vaidino tik kiek daugiau nei 20 film\xc5\xb3. I\xc5\xa1 to skai\xc4\x8diaus ma\xc5\xbeiau nei pus\xc4\x97je Taniai teko vaidinti sekso scenose, kituose ji pasirodydavo tik epizoduose._NEWLINE_Nepaisant to, 1998 ji peln\xc4\x97 Hot d\xe2\x80\x99Or ir Venus apdovanojimus kaip geriausia Europos aktor\xc4\x97._NEWLINE_Nustojusi filmuotis, Tania nepasitrauk\xc4\x97 i\xc5\xa1 pornografijos, o kur\xc4\xaf laik\xc4\x85 dirbo vert\xc4\x97ja bei grimuotoja._NEWLINE_2000\xc2\xa0m. ji ir Woodmanas i\xc5\xa1siskyr\xc4\x97.'